Komisijos direktyva
1989 m. kovo 7 d.
iš dalies keičianti Tarybos direktyvą 69/169/EEB dėl įstatymais ir kitais teisės aktais nustatytų nuostatų, susijusių su tarptautiniais maršrutais keliaujančių asmenų importuojamų prekių atleidimu nuo apyvartos ir akcizo mokesčių, suderinimo siekiant atsižvelgti į tai, kad buvo pradėta taikyti Kombinuotoji nomenklatūra
(89/220/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EEB) Nr. 20/89 [2], ypač į jo 15 straipsnį,
kadangi prekės, išvardytos Tarybos direktyvos 69/169/EEB [3] su paskutiniais pakeitimais, padarytais Direktyva 88/664/EEB [4], 5 straipsnio 6 dalyje, yra klasifikuojamos remiantis Muitinių bendradarbiavimo tarybos nomenklatūra;
kadangi Muitinių bendradarbiavimo taryba patvirtino Tarptautinę suderintos prekių aprašymo ir kodavimo sistemos konvenciją (toliau - "SS"); kadangi Taryba patvirtino Konvenciją savo Sprendimu 87/369/EEB [5] ir ji taikoma nuo 1988 m. sausio 1 d.; kadangi SS taikymui Europos ekonominėje bendrijoje buvo parengta Kombinuotoji nomenklatūra; kadangi dėl to Direktyvos 69/169/EEB 5 straipsnio 6 dalyje daroma nuoroda turėtų būti nuoroda į minėtąją Kombinuotąją nomenklatūrą;
kadangi Direktyvą 69/169/EEB pritaikant prie Kombinuotosios nomenklatūros yra reikalingi grynai techniniai pakeitimai, kurie jokiu būdu nekeičia minėtos direktyvos taikymo srities,
PRIĖMĖ ŠIĄ DIREKTYVĄ:
1 straipsnis
Direktyvos 69/169/EEB 5 straipsnio 6 dalies nuoroda į Bendrojo muitų tarifo pozicijas Nr. 71.07 ir 71.08 yra pakeičiama nuoroda į KN kodus 7108ir 7109.
2 straipsnis
Valstybės narės patvirtina priemones, kurios, įsigaliojusios ne vėliau kaip 1989 m. liepos 1 d., įgyvendina šią direktyvą. Apie tai jos nedelsdamos praneša Komisijai.
3 straipsnis
Ši direktyva skirta valstybėms narėms.
Priimta Briuselyje, 1989 m. kovo 7 d.